Flavell Te Ururoa: Holidays (Full Recognition of Waitangi Day and Anzac Day) Amendment Bill — First Reading 
Text is incorporated into the Bound Volume 
Flavell Te Ururoa: Holidays (Full Recognition of Waitangi Day and Anzac Day) Amendment Bill — First Reading 
[Sitting date: 25 July 2012. Volume:682;Page:3917. Text is incorporated into the Bound Volume.] 
TE URUROA FLAVELL (Maori Party—Waiariki) 
: 
 Tena koe Mr Speaker. Kia ora tatau katoa. I a tatau e korero nei mo tenei o nga pire e rua nga take nui whakaharahara e pirangitia nei e au e matau o te Pati Maori hei whakatakoto ki mua i te aroaro o te Whare Paremata. Tuatahi ko tera o nga waiata nga karanga nei me ki “honour the Treaty” tera korero. Ka rua ko te ahuatanga o te waihotanga mai o Ta Apirana Ngata i te wa i a ia. Ara ko tana korero ko “the price of citizenship”. Enei take katoa “honour the Treaty” “the price of citizenship” kei reira tonu tetahi hononga ki waenganui i nga kaupapa e rua i roto i tenei pire. 
Ehara i te mea kua aro atu matau ki tenei mea ko te hararei kao. Kua waihotia ake tera ki te taha. Ehara i te mea kua aro atu ki te ahuatanga o tenei mea o te moni me nga mahi o te pakihi kao. Ka waiho tera ki reira. Kotahi tonu te kaupapa ko to tatau nohotahi i raro i te korowai o Aotearoa. Nga ra e 2 katahi nei nga ra whakaharahara hei hanga i tenei mea ko te kotahitanga o Aotearoa. Ka mutu ko ta tatau nohotahi a-Maori a-Pakeha me ki i te whenua kotahi. Me pena ka tika i tenei ra i tenei wiki i te mea ko Te Wiki o Te Reo Maori tenei 25 tau mai i te wa i whakamanahia ai te ra o Te Reo Maori. Me ki ko te ture Maori Language Act 1987. 
Ko enei momo ture me tera o te Treaty of Waitangi Act 1975 he kaupapa nui whakaharahara o roto i a tatau. Na runga i te aha na runga i te mea ko enei kaupapa e rua e hangaia nei hei whakakotahi nei i a tatau—kaua ki te whakawehewehe. Ka mutu ka puta te korero he whenua motuhake a Aotearoa ta tatau noho a-iwi Tiriti a-iwi tangata whenua. 
Ko etahi o te motu ka ki atu e no mua noa atu no nga ra o nehe enei korero katoa. Waiho nga take o te Tiriti o Waitangi ki mua ki reira tahuna mai ai. Ka mutu kare he paku panga o era kaupapa o nga tau 1840. Waiho era ki reira kare he take o enei ra ko taku ko te ki atu e kao kao. Me korero i enei korero mo te Tiriti ka tahi me korero mo te ahuatanga o te hunga i haere ki tawahi mo te pakanga. Ka mutu kei reira tonu tetahi tauira o roto i te Muriwhenua fishing report i te tau 1988. Ka puta te korero a te Taraipiunara o Waitangi mo te ahuatanga o te Tiriti o Waitangi i enei ra. Anei ta ratau i te reo Pakeha: “Any impracticality today results not from the Treaty but from our failure to heed its terms. The important point is that there was and still is room for an agreement to be made.” He kupu whakaharahara enei kupu i te mea he mea whakaohooho nei i te ahuatanga o te timatanga mai o te Tiriti. Ka mutu he hononga o te Tiriti Pakeha ki te Ao Maori e noho nei i raro i te korowai kotahi. Me maumahara ano hoki tatau i hainatia te Tiriti i te tau 1840. Ka mutu 200000 Maori ki tera o te 2000 Pakeha. Ko wai te porangi ka ki atu ka tukuna e te Maori tona rangatiratanga ki te hunga manuhiri me ki. Kare au i te whakaae atu ki tera. No reira i whai atu nga matua tipuna o te Ao Maori i tenei huarahi kia nohotahi i raro i te ahuatanga o tenei mea o te rangatiratanga kua mohio tonu tatau e noho taupatupatu nga kaupapa. 
Ka mutu ka hoki mai ki te ahuatanga o te Anzac. He kaupapa ano ra tera kua pa mai ki a tatau. I te rau tau kua hipa ake i konei a Ta Apirana Ngata i roto i tenei Whare Paremata i mua o te wa o te haerenga o nga hoia ki tawahi me tana korero mo tenei mea o “the price of citizenship”. Ko tana korero i haere nga Maori ki tawahi ki te pakanga i tuku i te ahuatanga o tenei mea o te oranga o te tangata mo te aha? Ka mutu mo te equal citizenship i raro i te korowai o te Tiriti o Waitangi. 
No reira enei korero katoa e hangai tonu ana ki a tatau inaiatonunei. No reira koinei te ahuatanga o ta matau harikoa kua eke tenei o nga korero ki mua i te aroaro o te Whare Paremata. Ko ta te Pati Maori he tautoko i te ia o tenei pire ka mutu ka tautoko ake kia taea ai e te marea te wananga te hohonutanga o tenei mea kia hoki mai ki taku korero e rua nga take “honour the Treaty” ka tahi “the price of citizenship” ka rua. Era atu korero katoa mo te moni waiho mo te wa. Tena koutou kia ora tatau. 
[ 
Greetings Mr Speaker. Greetings everyone. As we debate this bill there are two concepts that we the Maori Party wish to present before Parliament. Firstly there is the activist chant “honour the Treaty” and secondly there is the legacy of Sir Apirana Ngata’s phrase “the price of citizenship”. Both are connected intimately in this bill.  
Our support is not connected to the opportunity for a holiday. Neither is it about the impact of this bill on productivity or whether Mondayising the day makes good business sense. Our support is founded on the fundamental importance of these 2 days in helping define our sense of nationhood. Of course it is an appropriate time to be doing this in Maori Language Week the 25th anniversary of the Maori Language Act 1987.  
Legislation like that Act and the 1975 Treaty of Waitangi Act are milestones along the way in the journey of nation-building. They are pointers in our collective knowledge about what makes us unique: the relationship between the indigenous people the people of the Treaty.  
Some people seem to speak of history—more particularly the events of 1840 or the world wars in which our nation served—as being about a past that has no relevance to today. I reject those sentiments. That is precisely why we need to continue to talk about the Treaty and to reflect on those who went overseas to war. In the Muriwhenua fishing report of 1988 the Waitangi Tribunal spoke about the practical application of the Treaty for the modern world. This is what they had to say in English: “Any impracticality today results not from the Treaty but from our failure to heed its terms. The important point is that there was and still is room for an agreement to be made.” These words are important because they remind us that at the genesis of the Treaty was a solemn commitment for two parties to live together. We have to remember that when the Treaty was signed in 1840 the population was something like 200000 Maori and 2000 Pakeha. It does not make sense that those chiefs who signed the Treaty would voluntarily give up power to a visitor so to speak. Our Maori ancestors pursued this pathway to ensure the continuation of Maori authority which continues to be debated.  
Let me return to Anzac Day which is very significant to us. Last century in Parliament Sir Apirana Ngata described the participation of Maori in the war effort as “the price of citizenship”. His enduring battle cry was that Maori sacrifice and service in the name of war should be honoured with the recognition of full and equal citizenship as promised in the Treaty of Waitangi.  
And so all of these statements pertain to us now. Therefore we are delighted this debate is before Parliament. The Maori Party endorses the essence of this bill and we support the public delving into the complex aspects of this matter as I repeat two calls: “honour the Treaty” and “the price of citizenship”. Leave the debate about money for another time. Thank you. 
]